b"\n_START_ARTICLE_\nLe Chat et la Souris\n_START_SECTION_\nArgument\n_START_PARAGRAPH_\nEls inspectors Lechat (Serge Reggiani) i Chemin (Philippe L\xc3\xa9otard) mantenen una amistat i una complicitat en el transcurs del seu treball de policia portat d'una manera prou passada de moda i sense esperit. Lechat \xc3\xa9s considerat pels seus caps com \xc2\xabuna estrella\xc2\xbb de la policia, molt efica\xc3\xa7, i aquests tanquen els ulls sobre els seus m\xc3\xa8todes poc reglamentaris i sobre els suplements d'ingressos que rep._NEWLINE_M. Richard (Jean-Pierre Aumont), home de negocis i promotor immobiliari a Par\xc3\xads, \xc3\xa9s casat per\xc3\xb2 t\xc3\xa9 una amant, una actriu de cinema pornogr\xc3\xa0fic (Val\xc3\xa9rie Lagrange). Est\xc3\xa0 enamorat d'aquesta actriu a qui omple de regals. La Sra. Richard (Mich\xc3\xa8le Morgan) el posa en gu\xc3\xa0rdia contra els seus excessos, per\xc3\xb2 la toler\xc3\xa0ncia es trenca quan expressa el desig de divorciar-se. L'esposa alimenta llavors envers el seu marit un desig d'homicidi que no realitza. El promotor torna a casa seva, de resultes d'una trucada telef\xc3\xb2nica informant-lo que la seva esposa es troba malalta. Se\xe2\x80\x99l troba mort al seu despatx, per\xc3\xb2 la mort podria ser deguda a un su\xc3\xafcidi. Lechat i Chemin, dos inspectors, porten la investigaci\xc3\xb3. Quadres de gran valor han desaparegut, la tesi de l'homicidi preval. La minyona era present a la casa en el moment de l'esdeveniment, per\xc3\xb2 no ha vist res. La Sra. Richard havia sortit amb el xofer i es trobava en un cinema en el moment de l'homicidi. Hom s'assabenta que troba un amant en les seves sortides. Lechat sospita de la Sra. Richard, quan comprova, trobant l'assegurador dels quadres, que la v\xc3\xaddua rebr\xc3\xa0 una asseguran\xc3\xa7a de 800 milions de francs. Desgraciadament la seva coartada t\xc3\xa9 base, ja que la dist\xc3\xa0ncia entre el cinema i la resid\xc3\xa8ncia dels Richard \xc3\xa9s massa gran perqu\xc3\xa8 l'esposa hagi pogut cometre l'homicidi i tornar-hi. Lechat busca la falla en la coartada de l'esposa."